Τον Προκόπη Παυλόπουλο πρότεινε ο πρωθυπουργός Αλέξης Τσίπρας για την Προεδρία της Δημοκρατίας.

Όπως είπε, η ευρύτερη δυνατή συναίνεση είναι απαραίτητη για ξεπεράσουμε καθε δυσκολία.

«Ζούμε τη γέννηση μιας νέας εποχής, είναι αναγκαία όσο ποτέ άλλοτε η ενότητα του λαού μας στην κοινωνία αλλά και σε επίπεδο πολιτικό και πολιτειακό» σημείωσε.

Ο κ. Τσίπρας ανέφερε πως άκουσε την εύλογη πρόταση για εκλογή αριστερού Προέδρου της Δημοκρατίας, εξηγώντας ότι είναι εύλογη γιατί δεν υπήρξε ποτέ στη χώρα Αριστερός Πρόεδρος.

Πρόσθεσε όμως πως η Αριστερά στις πιο κρίσιμες στιγμές δεν υπήρξε ποτέ αλαζονική απέναντι την ιστορία, τονίζοντας ότι η δύναμή της ήταν πάντα ότι δεν διεκδικούσε τα αξιώματα για τον εαυτό της.

AMNAWEBTV Τον πρώην υπουργό Π. Παυλόπουλο προτείνει η κυβέρνηση για ΠτΔ «Σήμερα χρειαζόμαστε έναν Πρόεδρο της Δημοκρατίας με αποδεδειγμένη δημοκρατική ευαισθησία, να χαίρει ευρύτατης αποδοχής στην κοινωνία και στη Βουλή των Ελλήνων» συμπλήρωσε και ανακοίνωσε την πρότασή του για τον κ. Παυλόπουλο.

Εξηγώντας περαιτέρω το σκεπτικό του, είπε ότι ο κ. Προκόπης Παυλόπουλος μπορεί να είναι ο Πρόεδρος που με το κύρος τη δημοκρατική του συνείδηση μπορεί να βοηθήσει αποφασιστικά σε αυτήν τηδύσκολη συγκυρία τον λαό και τη χώρα, υποστηρίζοντας ταυτόχρονα το έργο της μεγάλης κοινωνικής αλλαγής που αυτή η κυβέρνηση θα φέρει σε πέρας παρά τις αντιξοότητες.

Η ονομαστική ψηφορορία για την εκλογή του νέου Προέδρου της Δημοκρατίας θα διεξαχθεί στη Βουλή αύριο Τετάρτη, στις 19:30.

Σε αυτή, την πρώτη ψηφοφορία, απαιτείται η πλειοψηφία των τριών πέμπτων του όλου αριθμού των βουλευτών.